בס"ד, תשרי תשפ"ה

**בבא בתרא דף קי"א, "גורעין ומוסיפין ודורשין"**

**א. המושג**

1. **בבא בתרא, דף קי"א (ובמקביל יומא מ"ח, בכורות מ"ד):** "אמר אביי, תריץ הכי: ונתתם את נחלתו לקרוב אליו, שארו וירש אותה. אמר רבא: סכינא חריפא מפסקא קראי! אלא אמר רבא, הכי קאמר: ונתתם את נחלת שארו לו. קא סבר: גורעין ומוסיפין ודורשין".
2. **ירושלמי סוטה, ה' א':** "כיי דמר רבי אמי בשם רבי יוחנן גורעין לדרוש מתחילתה לסופה. רבי חנינה בשם ר' ירמיה ואפילו באמצע התיבה".

**ב. פשט**

1. **רשב"ם בבא בתרא, שם:** "ולאו דוקא מגרע ומוסיף דאם כן רבא נמי סכינא חריפא הוא, אלא פשטיה דקרא איכא לפרושי **כאילו** גורעין ומוסיפין ודורשין, דהכי משמע ונתתם את נחלתו כלומר תתנוה לזה האיש שתהיה נחלתו".
2. **ויקרא כ"א:** "(א) וַיֹּאמֶר ה' אֶל מֹשֶׁה אֱמֹר אֶל הַכֹּהֲנִים בְּנֵי אַהֲרֹן וְאָמַרְתָּ אֲלֵהֶם לְנֶפֶשׁ לֹא יִטַּמָּא בְּעַמָּיו: (ב) כִּי אִם לִשְׁאֵרוֹ הַקָּרֹב אֵלָיו לְאִמּוֹ וּלְאָבִיו וְלִבְנוֹ וּלְבִתּוֹ וּלְאָחִיו:".
3. **רש"י שם:** "כי אם לשארו - אין שארו אלא אשתו".
4. **אבן עזרא שם:** "כי אם לשארו הקרוב אליו – היה נראה לנו כי פירושו כמו איש איש אל כל שאר בשרו (ויקרא יח, ו) שם כלל, ואחר כן פרט לאמו ולאביו ... וכאשר ראינו שהעתיקו רבותינו כי יטמא לאשתו ... בטל הפירוש הראשון".
5. **חידושי הריטב"א שם:** "וא"ת מ"מ אפי' לרבא המדרש עוקב והופך את המקרא ולמה לא מנאוה לזו במסכת סוטה (ט"ז א'), כבר פירש רבינו שמואל ז"ל דפשטיה דקרא נמי הכי קאמר ונתתם את נחלתו שהיא ראויה לו לשארו כי הוא הקרוב לאותו שאר יותר מכל משפחתו".
6. **רבינו חננאל שם:** "זה שאומרים חכמים גורעין ומוסיפין, לאו גריעה ממש. דהא רבא דקא דחי תירוציה דאביי ואמר סכינא חריפא מפסקא קראי, ומילתא דדחי בה הוא הדר ופסיק קרא. אלא הכין פירושיה, קסבר כל קרא דכתיבא בלשון קודש ומפרשי לה בלשון ארמי או זולתו אי אפשר להעתיקה כמות שהיא, אלא נראה כמוסיף וגורע".
7. **המהר"ל, באר הגולה, באר ג':** "ודבר זה נברר בראיות ברורות כי כל דבריהם הם דברים ברורים, והם עיקר פשט הכתוב ... והנה דברי חכמים הם לפי הדקדוק, והם דברים נגלים שהעמיקו מאוד לדקדק ולירד עד עומק הכתוב, ודבר זה נקרא "מדרש חכמים", הם הדברים היוצאים מן עומק הכתוב ... שכן אמרו בפרק ב' דיבמות אין מקרא יוצא מידי פשוטו, הרי שהם גילו לנו שאין לעקור הפשט כלל, אבל הוא נשאר והדרש שדרשו בו הוא עומק הכתוב".
8. **הקדמת המלבי"ם לחומש ויקרא:** "בימים ההם ובעת ההיא ראיתי ונתון על לבי כי עת לעשות לה', עת לעשות לתורה שבכתב ושבעל פה חומה בצורה סביב דלתים ובריח בל יעלו בה פריצים ויחללוה ... ואל תורה שבעל פה הכינותי הסוכך ובניתי לה מגדל עוז ומבצר משגב, היא חבורי הנוכחי, חציו כגבור משכיל לא ישוב ריקם, הוא ילחם את אויבי הקבלה בשער. אשפתו מלאה טענות וראיות נכוחות ובא בו האות והמופת כי תורת הפה היא התורה שנתנה מן השמים, וכי כל דברי תורה שבל פה מוכרחים ומוטבעים בפשט הכתוב ובעומק הלשון. וכי הדרוש הוא לבדו הוא הפשט הפשוט המיוסד כפי חוקי הלשון האמיתיים והברורים. וכל מקום אשר דרשו חז"ל איזה דרוש יש שם איזה זר היוצא מכללי הלשון, וע"י הדרוש ישוב הכתוב לאיתנו כמשפט הלשון וחוקותיו".

**ג. הלכה למשה מסיני ("מדרש מקיים")**

1. **יד רמ"ה, בבא בתרא שם:** "קא סבר גורעין ומוסיפין ודורשין. כלומר דבר **(1)**שמסורת בידינו הלכה למשה מסיני שהדין כך ו**(2)**שיש לו רמז מן התורה אף על פי שאין מקום הרמז ההוא מסורת בידינו, אנו רשאין לגרוע מתיבה זו ולהוסיף בשנייה כדי לדרוש את המקרא על דרך הדין המסור בידינו כדי לעמוד על מקום הרמז מן התורה".
2. **הקדמת הרד"ץ הופמן לחומש ויקרא:** "הרבה הלכות לא נזכרו בפירוש בתורה הכתובה ונמסרו לנו בקבלה, וחז"ל השתדלו למצוא נקודת אחיזה להלכות אלו בתוך התורה הכתובה ... השקפה זו אומרת שאין ההלכות מחודשות על ידי הדרש, אלא הן מקובלות, ובדרוש ביקשו חז"ל רק אסמכתא או ביקשו למצוא להן בסיס חזק יותר, או שרצו לשמור עליהן שלא ישתכחו".

**ד. גישות נוספות**

1. **רשב"ם בבא בתרא, בפירושו השני:** "אי נמי איכא למימר דלא חשיב פיסוק קראי אלא בהקדמת תיבות שלימות להקדים הקרוב לשארו, אבל בשינוי אותיות ליכא פיסוקי קראי והרי הוא כמו שכתוב ונתתם את נחלת שארו לו וירש אותה".
2. **תוספות הוריות, דף ד':** "וכן בכל דוכתי גורעין ומוסיפין ודורשין משום דוחקא דקרא דאיהו דחיק ומוקים אנפשיה".
3. **בכורות, דף מ"ד:** "ר"ע אומר: כל שרוח באשכיו, רבי חנינא בן אנטיגנוס אומר: כל שמראיו חשוכין ... תני: שמראיו חשוכין, קסבר גורעין ומוסיפין ודורשין".
4. **רש"י שם:** "גורעין ומוסיפין - גורעין חי"ת ממרוח ואלף מאשך ומוסיפין ח' במקום אלף על אשך ואלף במקום חי"ת על מרוח והוי מרואו חשך".
5. **שיטה מקובצת בבא מציעא, דף נ"ד:** "יש לומר דהתם גבי מרוח אשך לא מוספינן ולא מחדשינן שום דינא בהדי דרשא אלא גלוי פירושא דקרא בעלמא".